1. Административен съд Ямбол кани всички заинтересовани лица – служби по трудова медицина, за участие в процедура за избор на служба по трудова медицина с цел осигуряване здравословни и безопасни услови на труд на магистрати и съдебни служители, които да представят оферта при следните условия:
* Да извършва наблюдения, анализ и оценка на здравословното състояние във връзка с условията на труд на всички работещи в АдмС Ямбол, включително и на тези с повишена чувствителност и намалена резистентност.
* Да организира предварителни и периодични медицински прегледи и изследвания за преценка на пригодността на работещите при постъпване на работа в съда и ранното откриване на изменения в организма в резултат на въздействия на работната среда и трудовия процес.
* Да организира и провежда задължителни периодични медицински прегледи и изследвания в съответствие с ЗЗБУТ и Наредба 3 от 25.01.2008г., както следва:
* Съгласно нормативните актове за осигуряване на здраве и безопасност при работа и въз основа на оценката на риска и конкретните условия на труд да предлага вида на медицинските специалисти, извършващи прегледите и необходимите изследвания; списък на професиите и длъжностите, при които работещите подлежат на задължителни периодични медицински прегледи и изследвания; честотата на провеждане на периодичните медицински прегледи и изследвания.
* Да предостави информация на медицинските специалисти, извършващи периодичните медицински прегледи по отношение на идентифицираните опасности и установения риск за здраве и безопасност на работещите.
* Да уведомява общопрактикуващ лекар за заболявания или отклонения във физиологичните показатели на работещия, които се нуждаят от диагностично уточняване или лечение.
* Да изготвя заключения за пригодността на работещия да изпълнява даден вид работа, както и да анализира здравното състояние на работещите и връзката му с условията на труд и да изготви обобщен анализ на работодателя.
* Да води здравно досие на електронен и хартиен носител за проследяване на здравното състояние на всеки работещ във връзка с условията на труд.
* Съвместно с представителите на Групата по условия на труд в АдмС Ямбол да разработва /актуализира оценката на риска, като предлага мерки за предотвратяване, отстраняване или намаляване на установения риск; предлага степенуване по приоритети на мерките, като отчитат установения риск, причините за възникване на идентифицираните опасности и техните характеристики, включително и мерките и възможностите за инвестиции; оценява ефикасността на предприетите от работодателя мерки, разработва препоръки за работодателя за преустройство на работното място, организацията и трудовото натоварване на работещи, нуждаещи се от специална закрила, както и програми за обучение на ръководния персонал и обучение на работещите по правилата за осигуряване на здраве и безопасност при работа и спазването на изискванията за безопасна работна практика, първа помощ, самопомощ и взаимопомощ във връзка с конкретните опасности на работното място;
* Да предоставя информация на работещите за здравните рискове, свързани с работата и за резултатите от проведените медицински прегледи и изследвания, като дават индивидуални съвети на работещите във връзка със здравето и безопасността при работа.
* Да участва в реализирането на програми за промоция на здравето на работещите на работното място, отстраняване на рисковите фактори на начина на живот, опазване и укрепване на работоспособността и преодоляване на стреса при работа.
* Да подпомага работодателя при изпълнението на нормативно установените изисквания, свързани със здравословните и безопасни условия на труд и при разработване на правила, норми и инструкции за осигуряване на здраве и безопасност при работа и консултират и подпомагат групата по условия на труд при осъществяване на дейността им по чл.29 от ЗЗБУТ.

 II. Изискуеми документи и информация към участниците:

* Удостоверение за регистрация на служба по трудова медицина, издадено от Министерство на здравеопазването по реда на ЗЗБУТ.
* Заявление с посочена цена за изпълнение на услугата за едно лице без ДДС за 12 месеца.

 Срок на валидност на офертата: 30 /тридесет/ дни от крайния срок за представяне на оферти.

 Критерий за оценка на офертите е най-ниска цена.

 В указания срок следва да редоставите ценови оферти на адресите на съда.